cyanic-selkie/wikianc huggingface dataset:
Grunndataforvaltning
Grunndataforvaltning og datavarehus
Grunndataforvaltning har stor betydning for virksomhetens datavarehus. En viktig grunn til å ha et felles vedlikehold av data, er behovet for entydige definisjoner av data som utgjør en felles referanse i virksomheten. Slike felles referanser er særlig nyttig ved analyser som forutsetter sammenstilling av et rikt spekter av øvrig informasjon som virksomheten har tilgang til. Slike felles referanser utgjør noen av de mest sentrale byggesteinene i et datavarehus.
Grunndataforvaltning innebærer å organisere intuitive relasjoner mellom de mest grunnleggende data, slik at konsumenter kan anvende og sammenstille disse mest mulig fritt.
Eksempler på nasjonal grunndataforvaltning
Behovet for grunndataforvaltning kan eksistere eller oppstå både i kommersielle virksomheter og i offentlig forvaltning.
Brønnøysundregistrene
Etter å ha gjennomført en anbudsrunde inngikk forvaltningsorganet Brønnøysundregistrene i november 2012 en rammeavtale om «levering av tjenester for leverandøruavhengig research, analyse og rådgivning i tilknytning til utvikling av elektronisk forvaltning». Rammeavtalen ble inngått blant annet som ledd i Brønnøysundregistrenes arbeid for å sikre god grunndataforvaltning.
I Norge har det på 2010-tallet pågått et statlig prosjekt som har som formål å etablere et nasjonalt fellesregister for grunndata. I den forbindelse publiserte Brønnøysundregistrene i 2019 en innstilling om hvordan et slikt fellesregister burde håndtere registere som Brønnøysundregistrene har ansvaret for.
Folkeregisteret
Skatteetaten forvalter det norske folkeregisteret. Personer som fødes i Norge, registreres i folkeregisteret etter fødsel og tildeles et unikt fødselsnummer, som er et identitetsnummer. Personer som innvandrer, eller som av andre grunner får oppholds- eller arbeidstillatelse i nasjonen, registreres også i det nasjonale folkeregisteret, som må innhente bekreftelse på personens identitet fra hjemlandets folkeregister, den autoritative kilden. Dette kan være en utfordring i hvis personen har opprinnelse i et land med mindre utviklede forvaltningssystemer. Personer som skal oppholde seg mindre enn seks måneder i Norge, eller som av andre grunner ikke tilfredsstiller kravene til å få fødselsnummer, blir registrert med et «D-nummer», som er den andre varianten av identitetsnummer.
AA-registeret
NAV forvalter Arbeidsgiver- og arbeidstakerregisteret (AA-registeret), som er en database over arbeidsgivere og arbeidstakere i Norge, herunder arbeidstakere på norske fartøy i internasjonale farvann.
Sykehuspartner HF
Helseforetaket Sykehuspartner er et norsk forvaltningsorgan som innhenter og forvalter store mengder grunndata. Ved utgangen av 2018 hadde Sykehuspartner rundt 2500 ulike applikasjoner til bruk i arbeidet med å levere ikke-medisinske tjenester til helseforetakene underlagt det regionale helseforetaket Helse Sør-Øst.
Helse Sør-Øst
I mars 2023 ble Helse Sør-Østs planlagte overføring av pasientdata til en amerikansk skytjeneste gjenstand for medieoppmerksomhet. Datatilsynet advarte mot flyttingen til en skytjeneste eid av et amerikansk foretak, og påpekte at både norsk og europeisk lovgivning setter forbud mot å dele grunndata med land utenfor Europa. Helse Sør-Øst forsvarte planene sine ved å vise til at selv om skytjenesten var eid av amerikanske Microsoft, befant serverne seg i Europa, nærmere bestemt i Irland. Datatilsynet fastholdt at flyttingen av dataene ikke burde gjennomføres som planlagt.
Bishops Lydeard
Bishops Lydeard er en landsby og et verdslig sogn i Somerset i England. Den ligger ved A358, omkring åtte kilometer nordvest for Taunton. I nærheten av landsbyen ligger Sandhill Park. Jernbanestasjonen i landsbyen er den sørlig endestasjon for jernbanelinjen West Somerset Railway, en gammel linje som trafikkeres med damplokomotiv. I henhold til folketellingen i 2011 har landsbyen og sognet, inkludert landsbyen Cotford St Luke, utgjør befolkningen på 2 839 innbyggere.
Historie
Landsbyens navn er antagelig knyttet til Gisa, biskop av Wells fra 1060 til 1088, og som var en av de fremste episkopal landeierne i Somerset på tiden til undersøkelsen i Domesday Book (1086) ble foretatt. Andre ledd i stedsnavnet er en sammensetning av to angelsaksiske personnavn, Lide (tilsvarende Lloyd) og Geard, sistnevnte er bevart som et lokalt navn, «Yarde». Foruten å være et personnavn har geard betydningen «gjerde, innhengning, gårdsplass eller bosted».
Cotford St Luke er en ny landsby, bygget i den sørlige delen av sognet Bishops Lydeard, som ble et adskilt sogn i 2011, utskilt fra Bishops Lydeard.
Bredtappedderkopp
Bredtappedderkopp (Oreoneta sinuosa) er en av edderkoppene i gruppen mattevevere og dvergedderkopper (Linyphiidae). Den ble første gang registret i Norge i 2010, ved Sirkelvatnet ved Bjørnefjell, nær Narvik i Nordland. Samme året ble den også funnet i Trollhetta, Gamvik i Finnmark.
Utseende
Bredtappedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Zjeleznogorsk (Krasnojarsk kraj)
Zjeleznogorsk (russisk: Железного́рск) er en lukket by i Krasnojarsk kraj i Russland, med en velutviklet kjernefysisk industri. Den var tidligere kjent som Krasnojarsk-26. Innbyggertall: 93 875 (folketelling 2002).
Historie
I 1950 opprettet styresmaktene i Sovjetunionen den lukkede byen Krasnojarsk -26 for produksjon av plutonium til våpenbruk. Historien til byen og det tilhørende forsvarskomplekset er sammenvevd. Forsvarsindustrien omfattet kjernefysiske anlegg bygget inne i huler som ble gravd ut av granittfjellet på nordsiden av byen, så vel som romforskningsforetak.
Byen var en hemmelig by i Sovjetunionen helt til president Boris Jeltsin i 1992 erklærte at slike byer kunne bruke sine historiske navn. Frem til da fantes ikke byen på noen offisielle kart. Som tradisjonen var med sovjetiske byer som inneholdt hemmelige anlegg (for eksempel Oziorsk kjent som Tsjeljabinsk-40, Seversk kjent som Tomsk-7, Sarov kjent som Arzamas-16), så var Krasnojarsk-26 faktisk bare et postboksnummer og impliserte at stedet lå i en viss avstand fra byen Krasnojarsk. Byen var også kjent som Socbyen, Jernbyen, Ni, og Atombyen.
Økonomi
I Zjeleznogorsk ligger Krasnojarsk Gruve- og Kjemikombinat, et kombinat som spilte en betydelig rolle i de tidligste russiske kampanjene for fremstilling av kjernefysiske våpen.
I Zjeleznogorsk foregår også produksjon av plutonium, elektrisitet og varme for distriktet ved bruk av grafitt-modererte vannkjølte reaktorer (for tiden er bare en i drift). Det finnes også et militært gjenvinningsanlegg og et kommersielt russisk lagringsanlegg for radioaktivt avfall i byen.
Bloodthorn
Bloodthorn er et norsk black- og death metal-band fra Trondheim.
Bloodthorn har spilt ved flere festivaler som Inferno, Wacken Open Air 2006, Hole in the Sky 2007
Omaheke (region)
Omaheke er en region i Namibia. Ved folketellingen i 2011 hadde regionen en folkemengde på 71,233.
Omaheke ligger øst i Namibia. Navnet er herero-ordet for Sandveld (sandslette) som også en stor del av området er kjent som. Gobabis er hovedsenteret i området og også dets viktigste forretningssenter siden den er forbundet med Windhoek ved en jernbane og asfalterte veier. Denne infrastrukturen tjener som den viktigste forsyningslinjen for regionen.
Alle de andre befolkningssentrene i regionen er forbundet med Gobabis med vei. Mange andre tjenester blir drevet fra Gobabis for regionen, som politiets hovedkvarter. Klinikker i regionen betjenes av praktiserende i Gobabis som består av to sykehus og en klinikk.
Landbruksmønsteret i regionen er i svært stor grad homogent. De fleste av de 900 kommersielle og 3500 kommunale landbrukene er kvegoppdrettere.
Regionen består av seks valgkretser:
Miguel de Cervantes
Miguel de Cervantes Saavedra (født 29. september 1547 i Alcalá de Henares, død 23. april 1616 i Madrid) var en spansk forfatter, kjent for romanen Don Quijote (Don Quijote de La Mancha).
Bakgrunn
Cervantes' fødeby Alcalá de Henares var en liten universitetsby nær Madrid. Han var det fjerde av åtte barn til Leonor de Cortinas og Rodrigo de Cervantes. Faren var en fattig lege som flyttet rundt i Spania med familien sin, og sønnen kunne derfor ikke få annet enn sporadisk skolegang. Lite er kjent om Cervantes' første tyve leveår, men han antas å ha gått på skole i Valladolid og Sevilla. I 1567-68 var han registrert som elev i den spanske humanisten Juan López de Hoyos' skole i Madrid.
Barndom og ungdomstid
Ifølge Américo Castro, Daniel Eisenberg og andre Cervantes-kjennere hadde Cervantes konverterte forfedre på begge familiesider, fra jødedom til katolisisme. Faren hans var i praksis kirurg, bestefaren advokat og oldefaren skrotplukker. Jean Canavaggio, hans siste biograf, hevder at dette ikke er bevist. Under enhver omstendighet var Cervantes-familien høyt ansett i Córdoba og hadde viktige stillinger både der og i nærheten.
Hans besteforeldre på farssiden var advokaten Juan de Cervantes og Leonor de Torreblanca, datter av Juan Luis de Torreblanca, en lege fra Córdoba. Hans far Rodrigo de Cervantes ble tilfeldigvis født i Alcalá de Henares fordi faren hans jobbet der på den tiden. Han ble utdannet til kirurg, en jobb som lignet mer på den gamle praktikanttittelen enn dagens lege. Rodrigo de Cervantes kunne ikke følge et fast studieforløp. Ikke bare fordi han var døv, men også på grunn av den rastløse tilværelsen til familien, som kom til å flytte mellom Córdoba, Sevilla, Toledo, Cuenca, Alcalá de Henares, Guadalajara og Valladolid, så langt det er kjent. Imidlertid lærte han kirurgi av morfaren sin og av stefaren som også var en lege, men uten noen gang å få en offisiell grad. Rundt 1551 flyttet Rodrigo de Cervantes med familien til Valladolid. På grunn av gjeld ble han fengslet i flere måneder, og eiendelene hans ble beslaglagt. I 1556 dro han til Córdoba for å hente arven etter Juan de Cervantes, forfatterens bestefar, for så å kunne flykte fra kreditorene.
Det finnes ingen sikker informasjon om Miguel de Cervantes' tidlige studier, som uten tvil ikke nådde universitetsnivå. Det ser ut til at han kan ha studert i Valladolid, Córdoba eller Sevilla.
I 1566 bosatte han seg i Madrid. Han deltok på Estudio de la Villa, drevet av professor i grammatikk Juan López de Hoyos, som i 1569 ga ut en bok om sykdommen og døden til dronningen Isabel de Valois, tredje kone til Filip II av Spania. López de Hoyos inkluderer i denne boken to dikt av Cervantes, som han kaller "vår kjære og elskede disippel", som av noen Cervantes-kjennere anses for å være hans første litterære arbeid. I ungdomsårene kom hans kjærlighet for teatret til uttrykk ved at han deltok på Lope de Ruedas forestillinger, og som han erklærer i bind II av Don Quijote gjennom hovedpersonen: “i hans ungdom gikk øynene hans etter underholdningsbransjen" (Don Quijote, II, 12).
Tur til Italia og slaget ved Lepanto
Et skriv fra Filip II fra 1569 er bevart, der han beordrer at Miguel de Cervantes skal arresteres, anklaget for å ha såret en viss byggmester Antonio Sigura i en duell. Hvis det virkelig dreide seg om Cervantes og ikke en navnebror, kan dette være årsaken til at han flyttet til Italia. Han ankom Roma i desember samme år. Der leste han ridderdiktene til Ludovico Ariosto, som kom til å påvirke Don Quijote, ifølge Marcelino Menéndez y Pelayo.
Cervantes ble sterkt påvirket av Italias stil og kunst og hadde så godt inntrykk av disse statene at han i begynnelsen av El Licenciado Vidriera, en av hans Novelas ejemplares, nærmest skrev en reisehåndbok.
7. oktober 1571 deltok han i slaget ved Lepanto, som en del av den kristne hæren ledet av Don Juan de Austria, halvbror av kong Filip II. En av de mest berømte marineoffiserene på den tiden, Álvaro de Bazán, marki av Santa Cruz, deltok også. Markien bodde i Viso del Marqués i La Mancha.
Senere reiste han til Sicilia, Sardinia, Genova og Lombardia. Og han ble til slutt i Napoli i to år, fram til 1575. Cervantes var alltid veldig stolt av å ha kjempet i slaget ved Lepanto, som var for ham, som han skrev i prologen til bind II av Don Quijote, "den høyeste anledningen de siste århundrene har sett, de nåværende, og som de kommende ikke forventer å se”.
Fangenskap i Alger
Da de kom tilbake fra Napoli til Spania ombord på skipet Sol, var det et tyrkisk skip under Mami Arnautes kommando som tok Miguel og broren Rodrigo til fange den 26. september 1575. De ble tatt til fange omtrent ved Cadaqués eller Palamós, i et område som nå for tiden har navnet Costa Brava, og de ble ført til Alger. Cervantes ble dømt til å være slave for Dali Mami. Det at anbefalingsbrevene han hadde fra Don Juan de Austria og hertugen av Sessa ble funnet blant hans eiendeler, fikk fangetakerne til å tro at Cervantes var en veldig viktig person, og at de kunne få en stor sum løsepenger for ham. De ba om fem hundre gullskjold for deres frihet.
I mai 1580 kom Fray Antonio de la Bella og Fray Juan Gil til Alger. De trinitanske munkene var med i en religiøs orden som hadde som formål å prøve å frigjøre fanger. Fray Antonio startet en ekspedisjon for å redde folk. Fray Juan Gil som bare hadde tre hundre skjold, prøvde å redde Cervantes, som det ble krevd fem hundre skjold for. Han tok ansvar for å samle inn skjold med de kristne kjøpmennenes hjelp. Til slutt, takket være de 500 skjoldene som var så vanskelige å samle, ble Cervantes løslatt 19. september 1580. 24. oktober vendte han endelig tilbake til Spania, sammen med andre fanger som også ble reddet. Han ankom Dénia, hvorfra han flyttet til Valencia. I november eller desember kom han tilbake til familien i Madrid.
Livet tilbake i Spania
I mai 1581 flyttet Cervantes til Portugal, hvor retten til Filip II var, for å kunne gjenoppbygge livet sitt og betale gjelden som familien hans hadde tatt opp for å redde ham fra Alger. De ga ham en hemmelig kommisjon i Oran, siden han hadde mye kunnskap om kulturen og skikkene i Nord-Afrika. For det arbeidet mottok han 50 skjold. Han kom tilbake til Lisboa, og til slutt vendte han tilbake til Madrid. I februar 1582 søkte han på en ledig jobb i India, til ingen nytte.
På den tiden hadde forfatteren et romantisk forhold med Ana Villafranca de Rojas, gift med kroverten Alonso Rodríguez. Som et resultat av forholdet, ble det født en datter. Hun ble døpt Isabel Rodríguez y Villafranca den 9. april 1584 i menigheten Santos Justo y Pastor de Madrid. Han anerkjente henne som Isabel de Saavedra i en alder av 16 år, ett år etter å ha blitt foreldreløs. Far og datter hadde ikke et godt forhold.
12. desember 1584 giftet han seg med Catalina de Salazar y Palacios i Toledo-byen Esquivias. Catalina var en ung kvinne i begynnelsen av tjueårene, men ekteskapet med henne fungerte ikke. To år etter at de ble gift, begynte Cervantes sine omfattende reiser gjennom Andalusia. Fra ekteskapet kom det ikke noen barn.
Karriere
Cervantes førte et svært eventyrlig liv. I 1569 reiste han til Roma, muligens på flukt fra det spanske rettsvesenet, og der fikk han tjeneste hos en italiensk adelsmann.
Året derpå gikk han inn i det spanske militæret. Han var soldat i krigen mot Tyrkia, blant annet under slaget ved Lepanto. Han kjempet modig og fikk tre skuddsår under slaget; to i brystkassen og ett i venstre arm. Han kunne ikke lenger bruke venstrearmen etter slaget, men så uansett tilbake på slaget med stolthet. Cervantes mente at han hadde tatt del i et enormt viktig slag, som ifølge ham var med på å endre historien i Europa. Etter et lite sykehusopphold etter slaget ved Lepanto, mente han at han var klar til å kjempe igjen og fortsatte livet sitt som soldat. Fra 1572-1575 deltok han blant annet i ekspedisjoner til øya Korfu og øya Navarino og ble vitne til et par av tyrkernes seire i Tunis og La Goulette. I september 1575 ble Cervantes' skip beskutt, og han ble i tillegg tatt til fange av pirater under en reise fra Napoli til Barcelona. Under dette angrepet ble en stor del av mannskapet samt kapteinen drept, mens de overlevende ble fraktet til Alger. Etter fire fluktforsøk og fem år ble han kjøpt fri av sine foreldre og trinitanerne (en katolsk munkeorden) og reiste tilbake til Madrid. Der var han tjenestemann og fikk dårlig betalt. Han skrev ved siden av arbeidet, men de første bøkene hans ble ikke særlig populære. Hans første store litterære verk kom ut i 1585 og det var La Galatea.
Don Quijote
Hans roman Don Quijote er av noen blitt hyllet som tidenes beste bok, som la grunnlaget for moderne vestlig litteratur. Den kom i to deler; den første i 1605 og den neste i 1615. Romanene handler om den fattige lavadelsmannen Alonso Quijano som leser ridderromaner. Han blander fantasi og virkelighet, tror at han er ridderen Don Quijote av La Mancha, ridderen av den bedrøvelige skikkelse. Sammen med sin venn, bonden Sancho Panza reiser han ut på eventyr. Med Alonso Quijano på hest og Sancho Panza på et esel, drar de av gårde på eventyr hvor de blant annet har store slag mot det Don Quijote tror er kjemper. Disse kjempene er egentlig vindmøller, og dette er en episode som de fleste mennesker i dag har hørt om. Den er opphav til uttrykket slåss mot vindmøller, som betyr å kjempe mot oppdiktede fiender.
Don Quijote på norsk
El ingenioso hidalgo don Quixote de la Mancha på norsk:
WALL·E
WALL·E er en amerikansk dataanimert science fiction-film produsert av Pixar Animation Studios og utgitt av Walt Disney Pictures. Filmen som har en robot i hovedrollen, ble utgitt i USA 27. juni 2008. Filmen regisseres av Andrew Stanton, som tidligere har vunnet Oscar for beste animasjonsfilm for sitt arbeid med Oppdrag Nemo. Jim Morris, som tidligere jobbet for Lucasfilm, vil være produsenten. Flesteparten av karakterene har ikke blitt gitt menneskelige stemmer. Disse ble konstruert av mekaniske lyder, satt sammen for å gjenskape stemmene.
Handling
På 2800-tallet har jordkloden blitt en ødemark overfylt av søppel, på grunn av utbredt forbrukerisme og bedrifters grådighet. Syv århundrer tidligere evakuerte det gigantiske selskapet Buy-n-Large (BnL) hele menneskeheten til verdensrommet. Av alle robotene som BnL etterlot på jordkloden for å rydde opp i alt søppelet, er det bare én robot som fremdeles er i drift: en Waste Allocation Load-Lifter: Earth-Class-robot (WALL-E) som forsøker å rydde opp i alt søppel som menneskene etterlot seg. Men en dag oppdager Wall-E plutselig en ubemannet sonde som har med seg en egg-formet robot ved navn Extraterrestrial Vegetation Evaluator (EVE) en vakker og moderne robot som nettopp har ankommet jordkloden.
EVE har blitt sendt til jordkloden, for å skanne planeten etter tegn på bærekraftig liv. WALL-E liker umiddelbart denne utenomjordiske roboten, og de to begynner snart å koble seg sammen. Men sonden plukker senere opp EVE for å reise tilbake til moderskipet: Axiom. I århundrene etter at menneskene forlot jordkloden, har passasjerene blitt mer og mer degenerert på grunn av latskap. Alle oppgavene deres blir ivaretatt av forskjellige maskiner.
Til og med kapteinen, B. McCrea, er vant til å lene seg tilbake mens robot-rattet AUTO kontrollerer romskipet. EVE blir ansett som defekt, og skal diagnoser for å finne ut hva som kan være galt. WALL-E tror denne prosessen er som tortur for EVE, og griper inn. EVE forsøker deretter å sende WALL-E tilbake til jorden. Men i denne prosessen risikerer begge robotene å bli slynget ut i verdensrommet.
De Haan
De Haan er en kommune i den belgiske provinsen Vest-Flandern. Kommunen inneholder fire tettsteder: De Haan, Klemskerke, Vlissegem og Wenduine. Mange bygninger i kommunen stammer fra Belle Époque.
Underneath
Underneath er et album av det amerikanske pop/rocke-bandet Hanson. Det ble utgitt i 2004 av 3CG Records. Det er bandets første utgivelse på deres eget uavhengige merke, 3CG Records.
Maser
Maser er et akronym for det engelske uttrykket Microwave Amplification by Stimulated Emission of Radiation, og er en anretning som sender ut elektromagnetisk stråling i mikrobølgespekteret. En laser er en optisk maser, som sender ut elektromagnetisk stråling i det synlige spekteret (les synlig lys).
Historie
Det fundamentale prinsippet i en maser og laser er stimulert emisjon, som første gang ble beskrevet av Albert Einstein i 1917.
Nicolay G. Basov og Aleksandr Prokhorov ved Lebedev Institute i Moskva arbeidet med prinsippene bak en maser, og publiserte sitt arbeid i en konferanse i det russiske forskermiljøet i 1952. De skrev om resultatene internasjonalt i 1954. Charles H Townes ved Columbia University i New York var den første som bygde en maser i 1953. Alle disse tre delte Nobelprisen i fysikk i 1964 for sitt arbeid i kvantefysikken. Charles H Townes arbeidet videre med prinsippet bak en optisk maser (senere kalt laser).
Science fiction
I litteratur og filmer innen sjangeren science fiction opptrer ofte maser som våpen. Men inntil videre er det ingen indikasjon på at en maser noen gang kan bli så kraftfulle at de kan brukes som våpen.
Konstantin Loktev
Konstantin Borisovitsj Loktev (russisk: Константин Борисович Локтев; født 16. april 1933 i Moskva, død 4. november 1996 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley, 1964 i Innsbruck.
Gistel
Gistel er en kommune i den belgiske provinsen Vest-Flandern. Kommunen består av, i tillegg til selve Gistel, byene Moere, Snaaskerke og Zevekote.
Konstantin Loktev
Loktev spilte på Sovjetunionens herrelandslag i ishockey 1957 til 1966. Han ble olympisk mester 1964 i Innsbruck og han ble verdensmester tre ganger.
Loktev spilte for klubben CSKA Moskva 1955-1967 og ble sovjetisk mester ti ganger. Han spilte 340 kamper og scoret 213 mål for klubben og spilte på samme rekke som Aleksander Almetov og Venjamin Aleksandrov.
Han var trener for Sovjetunionens herrelandslag i ishockey som ble verdensmester i 1975 i Vest-Tyskland og 1977 i Wien.
Fred Couples
Fred Couples (født 3. oktober 1959) er en amerikansk profesjonell golfspiller på PGA-touren og Champions Tour.
Couples ble født i Seattle i Washington. Han gikk på Universitetet i Houston, hvor han delte rom med den senere sportskommentatoren Jim Nantz. Den første seieren på PGA-touren tok Couples i 1983 i Kemper Open. Han har 15 seire på PGA-touren, inkludert major-turneringen The Masters Tournament i 1992. Couples er blitt kåret Årets spiller på PGA-touren to ganger, i 1991 og 1992, og har deltatt på det amerikanske Ryder Cup-laget fem ganger (1989, 1991, 1993, 1995 og 1997). Han har tilbrakt 16 uker på førsteplassen på verdensrankingen i golf.
I 2010 debuterte Couples på Champions Tour, den profesjonelle touren for spillere over 50 år, og allerede i sin første sesong vant han fire turneringer. I august 2011 tok han sin femte seier på Champions Tour da han vant major-turneringen Constellation Energy Senior Players Championship.
På grunn av sine lange utslag, har Couples fått tilnavnet Boom Boom. Han har også fått kallenavnet Mr. Skins på grunn av hans dominans i Skins Game. Han har vunnet skins-turneringen hele fem ganger (1995, 1996, 1999, 2003 og 2004). Totalt har han deltatt 11 ganger og samlet opp 3 515 000 dollar og 77 skins.
Nordfjordekspressen
Nordfjordekspressen er navnet på ekspressbussruta Måløy – Nordfjordeid – Stryn – Skjåk – Otta – Lillehammer – Oslo lufthavn – Oslo. Ruta var opprinnelig en del av NOR-WAY Bussekspress' rutenett med rutenummer 147, men ble 1. mai 2013 en del av Nettbuss express med rutenummer NX147. 4. januar 2016 ble rutenummeret endret til NX146, mens det i forbindelse med omprofileringen til Vy express er VY146 fra 24. april 2019. Ruta kjøres av Vy Buss.
Historie
Det hadde gjennom tidene vært utstrakt samarbeid mellom Ottadalen Billag (tidligere Ottadalen kommunale billag) og Nordfjord og Sunnmøre Billag om persontrafikken mellom Otta og Nordfjord. Tidligere skjedde samarbeidet via Grotli. Her måtte passasjerene bytte buss. OKB trafikkerte Grotli – Otta, mens strekningen Grotli og vestover til Nordfjord og Måløy ble kjørt av Nordfjord og Sunnmøre Billag. Da Strynefjellet ble helårsvei opprettet de to selskapene en gjennomgående rute Måløy – Otta i korrespondanse med togene på Dovrebanen.
Vinteren 1988 fikk selskapene konsesjon til å kjøre helt fram til Oslo. Da opprettet selskapene Nordfjordekspressen med rutenummer 147 i NOR-WAY Bussekspress' rutenett, og gav de reisende gjennomgående ekspressbusser Måløy – Oslo. Først var det bare én avgang pr. dag i hver retning, men senere utvidet med nattavgang i november 1993 og ettermiddagsavgang i juli 1997.
I 2005 ble de to samarbeidende selskapene bak Nordfjordekspressen slått sammen og fikk navnet Fjord1 Nordfjord-Ottadalen. Selskapet ble senere kjøpt opp av Nettbuss, og fra 1. januar 2012 kjent som Nettbuss Nordjord-Ottadalen. 1. mai 2013 trakk Nettbuss ruta ut av NOR-WAY og fortsatte den som en del av Nettbuss express med rutenummer NX147. Våren 2015 ble selskapet fusjonert inn i Nettbuss Ekspress AS, som 1. januar 2016 endret navn til Nettbuss Travel AS. Dette selskapet ble igjen fusjonert inn i morselskapet 1. januar 2019.
Fra 4. januar 2016 ble ettermiddagsavgangene fjernet, samtidig som det ble satt opp korrespondanse mellom Stryn og Ulsteinvik for morgenavgangene i form av Møre-ekspressen. Samtidig fikk begge rutene også felles rutenummer NX146.
Bjørnefjorden (Solund)
Bjørnefjorden er en liten fjordarm av Sognesjøen som er ytterste delen av Sognefjorden. Den ligger på Steinsundøyna i Solund kommune. Fjorden har innløp ved Guleskjeret mellom Steinsneset og Klubbevika og strekker seg 3 kilometer nordover.
Det er ingen bosetning langs fjorden, men riksvei 606 går langs den indre, nordlige delen av fjorden like vest for Hardbakke, kommunesenteret i Solund.
Kristiania Sporveisselskab
Kristiania Sporveisselskab (på folkemunne Grønntrikken) var det første selskapet som drev sporvognstrafikk i Kristiania (Oslo).
Nut
Nut (gammelegyptisk: Nwt; også transkribert som Nunut, Nenet, Naunet, Newet) er i henhold til oldtidens egyptiske religion og mytologi en himmelgudinne innenfor Enneaden. I kunsten ble hun framstilt naken, stjernedekket kvinne strukket i en bue over jorden, eller som en ku.
Kristiania Sporveisselskab
Selskapet ble stifta 26. august 1874 som et privat aksjeselskap. Den 31. august 1875 ankom 22 vogner til Kristania, disse var levert av fabrikken John Stephenson & Co i USA, og den 6. oktober 1875 gikk den første turen. Selskapet hadde da tre ensporete linjer som alle var trafikkert med hestesporvogn. Dette var Stortorvet–Vestbanen, Stortorvet–Homansbyen og Stortorvet–Oslo (Gamlebyen). Stall for 116 hester og vognhall var i Homansbyen. Det ble også bygget en direkte forbindelse gjennom Rosenkrantz' gate mellom Homansbyen og Vestbanen, persontrafikken på denne ble nedlagt den 19. oktober etter bare to uker.
Nut
Navn
Uttalen av gammelegyptisk er usikker ettersom vokaler ble utelatt i egyptiske hieroglyfer, skjønt hennes navn omfattet ofte den ikke uttalte determinative hieroglyfen for «himmel». Hennes navn, Nwt, har også betydningen «himmel», Hun opptrer i de hieroglyfiske nedtegnelsene med en rekke titler, og ikke alle disse er forstått.
Kristiania Sporveisselskab
En fjerde linje til Grünerløkka ble bygget i 1876, denne ble forlenget til Thorvald Meyers gate 49 den 18. mars 1878 hvor det var stall til 50 hester, smie og vognhall. 2. desember 1878 ble Oslolinjen forlenget til St. Halvards plass, 5. mai 1879 ble Vestbanelinjen forlenget til Munkedamsveien. Det nye linjenettet gjorde det mulig å organisere trafikken som to separate linjer fra 1880, Vestbanen – Grünerløkka og Homansbyen – Oslo. Man begynte nå å bygge ut sporveisnettet med dobbeltspor.
Nut
I kunsten
Hennes hodekledning var hieroglyfiske delen av hennes navn, en rund keramisk potte, som også symboliserte livmoren. Hun ble hovedsakelig avbildet som en naken kvinne, tidvis med blå hud som var dekket av stjerner. Hun holder himmelen opp mens hun står i en bue og hvor hennes armer og bein var himmelens søyler. Geb ble tidvis avbildet under henne, slik himmelen hvelver seg over jorden. Hun ble tidvis framstilt i formen av en stor ku som utgjorde himmelen, som et fikentre, eller som en enorm purke mens mange grisunger ammet henne (representasjon av stjernene).
Kristiania Sporveisselskab
I perioden 1899–1900 ble hestesporvognene erstattet av elektriske sporvogner.
Nut
Himmelgudinnen
Nut var i egyptisk mytologi datter av Shu, guden for luft og tørke, og Tefnut, gudinne for fuktighet, og var selv himmelens gudinne, søster og hustru til guden Geb, jorden, som hun hadde barna Osiris, Isis, Set og Nefthys med. Hun er betraktet som en av de eldste guddommer i den egyptiske gudeverden. Hennes opprinnelse er en del av skapelsemyten i Heliopolis («Solbyen»). Hun var opprinnelig en gudinne for natthimmelen, men ble til sist referert til som ganske enkelt himmelgudinnen. Et sagn forteller at solguden Ra går inn i hennes munn om aftenen og han gjenfødes av henne den neste morgen.
Kristiania Sporveisselskab
I 1905 kjøpte Kristiania Sporveisselskap opp Kristiania Kommunale Sporveier og fra 1912 hadde det et samarbeid med konkurrenten A/S Kristiania Elektriske Sporvei. Selskapene ble innløst og slått sammen til det kommunale aksjeselskapet A/S Kristiania Sporveier (fra 1925 Oslo Sporveier) i 1924 da konsesjonene deres gikk ut.
Nut
Skapelsesmyte
Et av de hellige symbolene til Nut var den stige som Osiris benyttet for å komme til hennes guddommelige himmel. Dette stige-symbolet ble kalt for maqet og ble plassert i gravene for å beskytte de avdøde, og påkalle støtte fra gudinnen for de døde. Nut og hennes bror Geb kan bli betraktet som en gåte i mytologiens verden. I direkte kontrast til de fleste andre mytologier som vanligvis utviklet en himmelfar tilknyttet en modergudinne (som befruktet henne slik en bonde sådde sin frø i jorden), er Nut himmelen og Geb jorden.
Nut opptrer i skapelsemyten til Heliopolis som involverer flere gudinner som har viktige roller: Tefnut som personifiserer fukten og er gemalinne av Shu, luften, og deretter fødte himmelen i form av gudinnen Nut, som deretter ble gemalinne til sin bror Geb, jorden. Fra unionen med Geb og Nut kom blant andre de mest populære egyptiske gudinnene, Isis, mor til Horus, og hans fortelling er sentral i Osiris-myten, med Isis’ bror-ektemann, den gjenfødte guden Osiris. Han ble drept av sin bror Set og hans lemlestede lik ble spredt over jorden i mange deler, som Isis samlet opp og satte sammen igjen. Osiris klatret deretter opp en himmelstige til sin mor Nut for trygghet og til sist bli hersker over de døde i underverden.
En stor kult utviklet seg rundt Osiris som varte godt inn i romersk tid. Isis var hennes ektemanns dronning i underverden og det teologiske grunnlaget for rollen som dronning av jorden. Hun fikk også aspektene til gudinnen Hathor, og som Hathor var hun ikke bare tilknyttet død og gjenfødsel, men var også en beskytter av barn og gudinne for barnfødsler.
Myten og Nut og Ra
Ra var den andre guden som hersket over verden, i henhold til gudenes styre. Ra var en sterk hersker, men han fryktet at andre skulle overta hans trone. Da han oppdaget at Nut var gravid, ble han rasende. Han bestemte at «Nut skal ikke føde på noen dag i året.» På den tiden hadde året kun 360 dager. Nut snakket med Tot, visdommens gud, og han hadde en plan. Tot sammensverget seg med Khonsu, månens gud, og hvis lys var rival til Ra, solguden. Hver gang Khonsu tapte rivaliseringen måtte han gi Tot noe av sitt månelys og til sist hadde Tot fått nok månelys at han hadde fem ekstra dager. Ettersom disse dagene ikke var en del av året, kunne Nut føde sine barn. Hun fikk fem barn, et for hver av de ekstra dagene: Osiris, senere hersker av gudene og deretter av de døde; Horus den eldre, krigsgud, Set, ondskapens gud og av ødemarken og ørkenen, Isis, magiens gudinne, og Nefthys, vannets gudinne. Da Ra oppdaget dette ble han rasende. Han skilte Nut fra hennes ektemann Geb for resten av evigheten. Hennes far Shu fikk oppdraget med å holde dem adskilte.
En del av Nuts titler var:
Rolle
Himmelgudinnen Nut er støttet av Shu, luftens gud, mens jordguden Geb ligger under. Nut var herskerinne av himmelen og alle guddommelige legemer, et symbol på beskyttelsen av de døde da de ankom etterlivet. I henhold til egypternes forståelse, reiste alle guddommelige legemer, som solen og månen, over hennes kropp i løpet av dagen. Deretter, ved skumringen ville de bli svelget, reise gjennom hennes mave i løpet av natten, og født på nytt om morgenen.
Fjord1 Transport
Fjord1 Transport, tidligere Fjord1 Gods Møre, var et selskap for landbasert godstrafikk i Fjord1-konsernet med hovedkontor i Ålesund. Selskapet videreførte fra 2005 godstrafikken til Mørebil og Sunnmøre-Romsdal Billag, og fra 2008 også Fjord1 Nordfjord-Ottadalen og Fjord1 Sogn Billag. I 2010 ble selskapet solgt til Firda Billag, som slo det sammen med sin egen godsavdeling og videreførte det i Transferd.
Nut
Rolle
Nut var også barrieren som skilte kaoset krefter fra det ordnete kosmos i verden. Hun ble avbildet som en kvinne som dannet bue ved å strekke seg fra tærne og til fingerspissene over jorden; hennes kropp var framstilt som en stjernefylt himmel. Nuts fingre og tær ble antatt å berøre de fire himmelretningene, nord, sør, øst og vest.
Fjord1 Transport
Historie
Fjord1 Gods Møre AS ble til i starten av 2005, da godsaktivitetene i Mørebil og Sunnmøre-Romsdal Billag ble samlet til ett selskap i forbindelse med en større omorganisering i konsernet. 1. januar 2008 endret selskapet navn til Fjord1 Transport AS, og godsavdelingene til Fjord1 Nordfjord-Ottadalen og Fjord1 Sogn Billag ble også en del av selskapet. Med dette fikk selskapet også avdelingskontorer i Stryn, Sogndal/Kaupanger og Otta.
Nut
Rolle
Grunnet hennes rolle i å redde Osiris ble Nut forstått som en venn og beskytter av de døde som anket til henne slik et barn påkaller sin mor: «Å, min mor Nut, strekk deg over meg, slik at jeg kan bli plassert blant de iforgjengelige stjerner som er i deg, og at jeg ikke skal dø.» Nut ble antatt å trekke de døde til sin stjernefylt himmel, og gi dem mat og vin: «Jeg er Nut, og jeg har kommet slik at jeg kan omfavne og beskytte deg fra alt som er ondt.»
Fjord1 Transport
Historie
31. desember 2010 ble Fjord1 Transport solgt til Firda Billag, som slo det sammen med sin egen godsavdeling med hovedkontor i Førde og 13. januar 2011 døpte det om til Transferd.
Høsten 2015 valgte Firda Billag å selge Transferd-avdelingen i Møre og Romsdal til en lokal gruppering bestående av blant annet Veøy. Det nye selskapet ble stiftet 2. november og fikk navnet Veøy Møre AS.
Nut
Rolle
Hun ble ofte malt på innsiden av lokket til sarkofager for å beskytte de døde. Taket på gravene var ofte malt i mørk blå farge med mange stjerner som en representasjon av Nut. Den egyptiske dødeboken fortalte «Være hilset, du fikentre til gudinnen Nut! Gi meg det vann og luft som er i deg, jeg omfavner tronen (...), og jeg holder vakt over egget til Nekek-ur. Det er blomstrer, og jeg blomstrer; det lever og jeg lever; det puster luften, og jeg puster luften, jeg er Osiris Ani, hvis ord er sannhet, i fred.»
Nuts bok
Nuts bok er en moderne tittel på det som i antikken var kjent som Det grunnleggende i stjernenes kurs. Det er en viktig samling av astronomiske tekster fra oldtidens Egypt, kanskje den eldste av flere tilsvarende tekster, og har opprinnelse tilbake til minst rundt 2 000 f.Kr. Nut, som himmelgudinnen, spiller en stor rolle i teksten. Teksten forteller også om ulike andre guddommer knyttet til himmelen og jorden, slik som stjerneguddommer og bakiu, sistnevnte er 36 grupper med stjerne (små stjernebilder) i egyptisk astronomi. Sjernene og planetenes syklus, og tidsovervåking er dekket i boken.
Eksterne lenker
Llista de personatges de la mitologia egípcia
Harry Sinden
Harry James Sinden (født 14. september 1932 Kingston i Ontario) canadisk ishockeyspiller som deltok i de olympiske vinterleker 1960 i Squaw Valley.
Sinden vant en olympisk sølvmedalje i ishockey under vinter-OL 1960 i Squaw Valley. Han var målvakt på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Video Genie
Video Genie (eller bare Genie) var en serie datamaskiner laget av EACA (basert i Hongkong) på begynnelsen av 80-tallet. De var kompatible med Tandy TRS-80 Model I og kunne derfor bli sett som kloner av denne selv om det var forskjeller både i programvare og maskinvare.
Serien datamaskiner bestod av
Datamaskinen hadde forskjellige navn rundt om i verden
EG3014 Expander
EG3014 utvidelsesboks tilsvarere Tandy TRS-80 Model I sin Expansion Interface. Den er utstyrt med grensesnitt for skriver og diskettstasjoner i tillegg til å ha kontakter for flere andre utvidelser. Skrivergrensenittet var IEEE 1284 "Centronics" type (som har vært veldig vanlig frem til del ble erstattet av USB). Diskettstasjongrensesnittet var for 5¼ Single density (enkel tetthet – FM koding), opptil 4 enkeltsidige eller 3 dobbeltsidige enheter. Det var sokler for to sett av 16K RAM (slik at minnet kunne utvides til 48K). Det var kantkontakt-sokler for EG3020 (RS-232 grensesnitt) og EG3022 (S-100 buss gresesnitt). EG3014 kunne også utvides med EG3021 double density kit (dobbel tetthet – MFM koding).
EG3016 Parallel Printer Interface
Skrivergrensesnitt, også IEEE 1284 "Centronics" type.
Mars
Mars har flere betydninger:
Karl-Erik Åström
Karl-Erik Åström (født 18. april 1924) var en svensk langrennsløper.
Han vant to VM-gull i sin internasjonale karriere, begge i VM 1950 i Lake Placid.
207 Hedda
207 Hedda er en hovedbelteasteroide. Den ble oppdaga den 17. oktober 1879 av Johann Palisa fra Pula. Den er oppkalt etter Hedwig, kona til astronomen Friedrich A. T. Winnecke.
Advokatfirmaet BA-HR
Advokatfirmaet BAHR AS (BAHR) er et norsk forretningsadvokatfirma, etablert i 1966. Firmaet har nær 200 ansatte, i overkant av 130 jurister. Selskapet har sitt hovedkontor i Oslo. BAHRs praksis dekker alle forretningsjuridiske disipliner.
Kollossus of Makedonia
Kollossus of Makedonia er et musikkalbum fra det norske hvitevarerockebandet Hurra Torpedo.
Albumet er fra bandets turné i republikken Makedonia fra 2006, utgitt på plateselskapet Duplex Records.
Sørlandet sykehus Kristiansand
Sørlandet sykehus Kristiansand ligger i Kristiansand i Vest-Agder, og er et av de tre hovedsykehusene innenfor Sørlandet sykehus HF. Det er regionssykehus for Agder-fylkene. Det het tidligere Kristiansand sentralsykehus og lå i Tordenskjoldsgate i Kvadraturen (sentrum), i lokaler som siden ble overtatt av Høyskolen i Agder. Dagens sykehus ble reist på 1980-tallet som Vest-Agder Sentralsykehus, ved det gamle Eg sykehus på Eg, 2 km nord for sentrum. Sykehusområdet avgrenses av Torridalselva i øst, Baneheia i vest og Bymarka i nord.
Sykehuset har moderne lokaler og er sentralisert geografisk med fullverdig klinisk og behandlingsmessig tilbud. Det finnes fødeklinikk, psykiatrisk døgnbehandling, rusomsorg og avhengighetsbehandling, og ambulansestasjon og helikopterlandingsplass på Eg. Klinikk for psykisk helse – psykiatri og avhengighetsbehandling har døgnpsykiatrisk behandling for voksne i Kristiansand og Arendal.
Ved Sørlandet sykehus Kristiansand finnes også en rekke administrasjons- og driftsstøttetjenester for Sørlandet sykehus HF, samt forsknings- og utviklingsenheten ved helseforetaket.
De grønne
De grønne er navnet på en rekke politiske partier i verden, særlig i Europa, som står for en politikk med i utgangspunkt i en økologisk tilnærming med vekt på natur- og miljøvern, og som i andre spørsmål i hovedsak har et progressivt sosialliberalt ståsted. Partiene omtales som grønne partier og politikken som grønn politikk, og de utgjør en verdensomspennende politisk bevegelse.
Historie
Det første økologiske partiet i verden, United Tasmania Group, ble stiftet i Hobart på Tasmania 23. mars 1972. I England ble The People Party dannet i 1973. Partiet skiftet navn til The Ecology Party i 1975 og videre til Green Party i 1985. Navneskiftet skyldtes suksessen til det tyske partiet Die Grünen, som ble etablert på slutten av 1970-tallet i daværende Vest-Tyskland med utspring i datidens miljøbevegelse og med tilsig fra flere forskjellige politiske miljøer, både den nye venstresiden, fredsbevegelsen og miljøbevisste liberale og konservative. De grønne i Tyskland har vært representert i Forbundsdagen sammenhengende siden 1983, deltok første gang i en delstatsregjering i 1985, deltok i den føderale regjeringen sammen med Sosialdemokratene, kalt den rødgrønne regjeringen, fra 1998 til 2005, og har sittet i en lang rekke delstatsregjeringer. Partiet regner seg som et liberalt parti som tilhører sentrum i tysk politikk.
I løpet av 1980-tallet ble det etablert grønne partier i en rekke land og mange ble kalt De grønne eller varianter av dette, inspirert særlig av De grønne i Tyskland. I Skandinavia ble det første grønne partiet, Miljöpartiet de gröna, grunnlagt i Sverige. Det skjedde i kjølvannet av folkeavstemningen om atomkraft i Sverige i 1980, hovedsakelig med utspring i en miljøbevisst utbrytergruppe fra det liberale Folkpartiet. Initiativtageren var Per Gahrton, tidligere riksdagsmann for Folkpartiet og leder for Folkpartiets ungdomsorganisasjon. Partiet kom inn i Riksdagen første gang i 1988 og dannet i 2014 regjering i Sverige sammen med Sosialdemokratene. I Norge ble Miljøpartiet De Grønne dannet i 1988 ved sammenslutning av flere lokale miljøgrupper, etter modell av særlig de tyske og svenske partiene. Partiet ble første gang representert på Stortinget i 2013.
Europeiske grønne partier er siden 2004 organisert i Det europeiske grønne partiet og har en egen gruppering i Europaparlamentet, De europeiske grønne/Den europeiske frie allianse. Internasjonalt er grønne partier siden 2001 organisert i Global Greens.
Ideologi
De grønne partiene står for naturvern og en økologisk politikk, og står i andre spørsmål ofte for en sosialliberal politikk. De er tilhengere av et multikulturelt samfunn, står for en liberal innvandringspolitikk, støtter demokrati (og mer spesifikt deltagerdemokrati), er opptatt av borgerrettigheter, sosial rettferdighet og personvernet. Et viktig prinsipp er tenke globalt, handle lokalt.
De grønne partiene har tradisjonelt i hovedsak vært tilhengere av europeisk integrasjon, særlig i de landene der de har oppnådd størst politisk suksess. Partiene i beneluxlandene, samt de tyske, franske og italienske grønne, har alltid vært sterke tilhengere av EU, mens partiene i Skandinavia og De britiske øyer har vært mer delt. Før landsmøtet til norske MDG i 2021 tok Hanna Elise Marcussen og andre politikere i partiet standpunkt for norsk medlemskap, men ble stemt ned på landsmøtet. Flere grønne politikere har markert seg som sterke tilhengere av føderalisme, altså en fordypet europeisk integrasjon, blant annet de grønnes mangeårige parlamentariske leder i Europaparlamentet Daniel Cohn-Bendit. Partiene i land som har blitt medlem av EU aksepterer nå at unionen er et faktum og arbeider for demokratisering av EUs institusjoner. Gjennom representasjon i Europaparlamentet foreslås alternativer til EUs politikk og grønne partier har markert motstand mot flere EU-direktiver, blant annet datalagringsdirektivet og avfallsdirektivet. I de senere år har Det europeiske grønne partiets representasjon i Europaparlamentet gitt dem mulighet til å påvirke nasjonal lovgivning gjennom utforming av direktiver innenfor blant annet dyrehelse, luftforurensning og kjemikalier.
Organisering
De grønne partiene er organisert i flere regionale sammenslutninger, i Det europeiske grønne partiet og i paraplyorganisasjonen Global Greens.
Flere av de grønne partiene har tradisjonelt hatt en pasifistisk grunnholdning, men dette gjelder ikke i samme grad i dag. I 1999 støttet grønne i Tyskland Kosovokrigen mot Serbia, etter en større diskusjon i partiet, der noen forlot partiet. Partiet deltok for første gang i en delstatsregjering i 1985, sammen med Sosialdemokratene, i delstaten Hessen. I 1998 dannet partiet regjering sammen med Sosialdemokratene på føderalt nivå. Regjeringen satt til 2005, med De Grønnes Joschka Fischer som utenriksminister og visekansler. Partiet har senere deltatt i flere delstatsregjeringer i Tyskland sammen med både sosialdemokratiske og kristeligdemokratiske partier. Siden 2013 styres Hessen av en koalisjonsregjering bestående av De grønne og CDU.
Oppslutning
I 2007 gikk det irske grønne partiet Comhaontas Glas inn i regjeringssamarbeid med Fianna Fail og Progressive Democrats i en sentrum-høyre-koalisjon. Regjeringssamarbeidet varte fram til finanskrisen i 2010. Ved valget i 2011 mistet partiet alle sine seks representanter.
Ved tyske delstatsvalg i 2011 gikk Die Grünen betydelig fram og fikk 24,2 % av stemmene og ble det nest største partiet i delstaten Baden-Württemberg. Valgseieren knyttes bl.a. til motstand mot kjernekraft etter ulykken ved Fukushima-anlegget i Japan i mars samme år.
Fairford
Fairford er en liten by i Gloucestershire, England. Den ligger i Cotswolds, ved elven Coln, omtrent 9,7 km øst for Cirencester, 6,4 km vest for Lechlade, og 14 km nord for Swindon. Ved folketellingen i 2011 var det 3 236 innbyggere i byen. Like utenfor byen ligger RAF Fairford og Cotswold Water Park.
RAF Fairford er hvert år vertskap for Royal International Air Tattoo, som er verdens største militære flystevne. Dette er en viktig inntektskilde for byen og omlandet.
Fotballklubben Fairford Town FC spiller sine hjemmekamper på Cinder Lane.
Autoimmun sykdom
Autoimmune sykdommer er en gruppe sykdommer hvor immunforsvaret til en organisme antas å oppfatte komponenter i egen organisme som fremmede, og dermed forårsake en immunreaksjon overfor organismens egne celler og vev. Autoimmune sykdommer antas å oppstå som følge av at kroppen starter å produsere antistoff mot bestemte deler av kroppens eget vev. Når kroppen utsettes for fremmede stoffer kan antigenene som kroppen produserer mot disse også angripe kroppens egne strukturer, fordi de egne strukturene ligner på det fremmede stoffet. Eksempel på dette er streptokokk type A, som forårsaker produksjon av et antistoff som også angriper en hinne i Bowmans kapsel i nyrene og forårsaker glomerulonefritt.
Det finnes en rekke sykdommer som er av autoimmun karakter. Klassiske eksempler er lidelser som multippel sklerose (MS), systemisk lupus erytematosus (SLE), Sjögrens syndrom, diabetes type 1 og revmatoid artritt (RA).